# Albertas Rožė

### Straipsnis iš Vikipedijos, laisvosios enciklopedijos.

Albertas Rožė

Albertas Rožė (1950 m. gruodžio 5 d. Ryliškių k., Utenos r.), choro dirigentas ir pedagogas.

## [taisyti] Biografija

Mokydamasis Vilniaus A. Vienuolio vidurinėje mokykloje, dainavo berniukų chore „Ąžuoliukas". Baigęs vidurinę mokyklą, 1968 – 1972 muziką studijavo Vilniaus valstybiniame pedagoginiame institute (diriguoti mokė Z. Barauskienė). Institutą baigęs su pagyrimu, įgijo muzikos mokytojo-chorvedžio kvalifikaciją. 1977 – 1979 choro dirigavimo studijas neakivaizdiniu būdu dar tęsė Lietuvos valstybinėje konservatorijoje (vyr. dėst. H. Perelšteino klasė).

1972 – 1985 Klaipėdos 2-osios vaikų muzikos mokyklos mokytojas, berniukų choro „Gintarėlis“ chormeisteris, nuo 1974 meno vadovas ir dirigentas. Choro koncertines programas papildė užsienio klasikų ir lietuvių kompozitorių kūriniais, nemaža koncertų surengė Lietuvoje, dainavo Latvijoje, Baltarusijoje, dalyvavo televizijos ir radijo laidose, 1975, 1977 1980 ir 1985 respublikinių dainų švenčių konkursuose pelnė pirmųjų ir kitų prizinių vietų. „Gintarėlis“ ne kartą dainavo su suaugusiųjų mišriaisiais chorais, dalyvavo M. K. Čiurlionio gimimo 100-ųjų ir Č. Sasnausko gimimo 110-ųjų metinių minėjimų koncertuose. Iš sudėtingesnių kūrinių „Gintarėlis“ profesionaliai atliko G. Pergolesi „Stabat Mater“, A. Scarlatti „Stabat Mater“, J. Haydno „Missa brevis“, A. Bražinsko „Piemenėlių dainas" ir kt.

Nuo 1983 A. Rožė – Klaipėdos E. Balsio vidurinės meno mokyklos (menų gimnazijos) direktorius ir vaikų choro vadovas. Choras dalyvavo koncertuose, 1987 respublikinėje moksleivių dainų šventėje ir 1990 Lietuvos tautinėje dainų šventėje Vilniuje; 1992 chorvedys išvyko gyventi į Ukrainą.

A. Rožė – Klaipėdos miesto dainų švenčių, 1987 respublikinės moksleivių dainų šventės ir 1990 Lietuvos tautinės dainų šventės dirigentas, meno mėgėjų kolektyvų konsultantas. 1979 jis apdovanotas Liaudies švietimo pirmūno ženkleliu.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/b/Albertas_Ro%C5%BE%C4%97_d8e8.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška